OpenLLM-France/wikimedia huggingface dataset:
# Nit blava

L'expressió «nit blava» designa una sèrie d'atemptats simultanis o que ocorren en un període relativament limitat (una mateixa nit).
El terme es va fer servir per primer cop pels atemptats fets per l'OAS durant la guerra d'Algèria. Fou una sèrie d'atacs que van rebre els noms «nit blava», «nit blanca» i «nit vermella». A la nit blava, el 16 d'agost de 1961, es van produir 25 atacs en una sola nit. Després, la nit del 24 al 25 de gener de 1962 van esclatar 9 bombes a París a l'anomenada nit blanca, per commemorar l'aniversari de la setmana de les barricades a Algèria l'any 1960. El 5 de març de 1962, també organitzada per l'OAS per tal d'obstaculitzar les negociacions que començarien a Évian el 7 de març de 1962, es va produir una tercera nit d'atemptats contra comerços algerians als districtes de Bab-el-Oued, la Casbah i Belcourt d'Alger, coneguda com a nit vermella.
Anys més tard, nombrosos mitjans de comunicació empren l'expressió «nit blava» per designar una sèrie d'atemptats. Aquesta expressió també s'utilitza en relació amb una sèrie d'atemptats de l'organització armada independentista xipriota EOKA realitzats el 31 de març de 1955. El terme es va fer servir per la vintena d'atemptats contra segones residències a Còrsega que va fer el Front d'Alliberament Nacional de Còrsega la nit del 7 al 8 de desembre de 2012.

## Referències

* ↑ France Soir del 25 de gener de 1962, 8ena edició toute dernière, p.1 i p.6
* ↑ «Établissement de Communication et de Production Audiovisuelle de la Défense». Arxivat de l'original el 2015-09-23. [Consulta: 9 desembre 2018].
* ↑ Institut National de l'Audiovisuel
* ↑ Le Monde, « Il y a trente-cinq ans La "nuit bleue" de Chypre », 1er avril 1990.
* ↑ France 3 Corse
* ↑ Orri, Xavier. «Onada d'atemptats a Còrsega, amb 24 explosions i un mort». El Punt Avui, 09-12-2012. [Consulta: 9 desembre 2018].
# Riu Seniol

El riu Seniol és un petit riu que neix a Conesa i s'uneix al Corb a Guimerà que rep el nom de la Cadena. Inicialment el Seniol es diu el Barranc de la Canal, però al recollir les aigües del Barranc de les Codines i la riera d'Horta es transforma en el Seniol. Aquest riu altrament dit La Riera de Conesa fa uns deu quilòmetres. En ser tant petit, es seca força sovint, sobretot quan hi ha sequera.
Aquest riu era aprofitat pel Molí de la Cadena per moldre el blat. Actualment encara es conserva la séquia del Seniol, que desemboca a l'estany del Molí de la Cadena.
Durant el recorregut del Seniol, el riu forma l'alta vall del Corb, i a diferència de la resta de la zona, el paisatge és verd i frondós.
# Kasımpaşa

Kasımpaşa és un vell barri mariner al districte de Beyoğlu de la ciutat d'Istanbul a Turquia. A Kasımpaşa hi va haver un cop un famós arsenal naval otomà. Actualment, l'antic arsenal, no és gaire cosa més que una drassana que es fa servir per a reparar vaixells de càrrega, ferris i petits vaixells de línia. El President de Turquia, Recep Tayyip Erdoğan, hi va néixer.
Entre 1500 i 1600 aquest arsenal va causar una forta impressió als visitants estrangers, atès que hi podien operar 120 vaixells a la vegada. Va ser crucial perquè la marina otomana arribés a ser força poderosa. Els vaixells de guerra turcs que eren temuts a tota la Mediterrània, eren construïts i reparats aquí, en un lloc que no tenia comparació en el seu temps. Durant el declivi de l'Imperi Otomà va esdevenir cada cop més ineficaç i vers el 1800 la flota otomana ja era completament ineficaç com a potència militar.
Una mica més amunt, en l'estuari del Corn d'Or, s'hi ha construït recentment una base per a l'armada turca. El comandament està situat en el petit palau otomà d'Aynali Kavak. En aquest lloc es va signar el Tractat d'Aynali Kavak el gener de 1779 entre l'Imperi Rus i l'Imperi Otomà, en el marc de les Guerres Russo-Turques.
La costa que hi ha una mica més amunt per la platja és Ok Meydanı, un lloc on els sultans solien anar a practicar el tir amb arc. Encara s'hi poden trobar diverses columnes de marbre, que ens recorden els sensacionals llançaments de diversos sultans. La plaça té també un namazgah, un lloc de pregària a cel obert, on els sultans podien practicar exercicis de tir.

## Referències

* ↑ Fisher, Alan W. The Russian Annexation of the Crimea 1772-1783. CUP Archive, 2008, p.108. ISBN 1001341082.
# Sadovi (Pàvlovski)

Sadovi - Садовый (rus) - és un khútor del krai de Krasnodar, a Rússia. És sobre el riu Kalabatka, afluent del Kuban, a 22 km al nord-oest de Krimsk i a 86 km a l'oest de Krasnodar. Pertany al municipi de Pàvlovski.
# Pervomaiski (Leningràdskaia)

Pervomaiski - Первомайский (rus) és un possiólok del krai de Krasnodar, a Rússia. És a les terres baixes de Kuban-Azov, a 15 km al sud-oest de Leningràdskaia i a 129 km al nord de Krasnodar, la capital. Pertanyen a aquest municipi els possiolki de Zvezdà, Zernovoi i Lugovoi.
# Luci Minuci Augurí

Luci Minuci Augurí (Lucius Minucius Augurinus) va ser un magistrat romà. Formava part de la família Augurí, una branca patrícia de la gens Minúcia.
Va ser nomenat prefecte de l'annona (praefectus annonae) l'any 439 aC, càrrec establert per regular el preu del gra i obtenir subministraments d'arreu per alleujar la gana a Roma. Espuri Meli, que va fer donatius de gra al poble, va ser acusat pels patricis d'aspirar al poder i Augurí va portar aquestes acusacions al senat romà.
L'assassinat de Meli va provocar aldarulls, però Augurí els va poder apaivagar passant al camp plebeu i elegint un tribú entre aquest grup. Més endavant membres de la seva família van ser tribuns del poble el que confirma el seu canvi de grup. Va aconseguir abaixar el preu del gra i va fixar el màxim d'un as per modi. El poble li va erigir una estàtua a la Porta Trigemina.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 420.
# Ruka Norimatsu

Ruka Norimatsu (乗松 瑠華, 30 de gener de 1996) és una futbolista japonesa.

## Selecció del Japó

Va debutar amb la selecció del Japó el 2014. Va disputar 2 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2014 | 2 | 0 |
| Total | 2 | 0 |

## Referències

* ↑ 2014 Japan Football Association(japonès)

## Enllaços externs

* Ruka Norimatsu, Fitxa a Soccerway
# North Beach (Maryland)

North Beach és una població dels Estats Units a l'estat de Maryland. Segons el cens del 2000 tenia 1.880 habitants.

## Demografia

Segons el cens del 2000, North Beach tenia 1.880 habitants, 802 habitatges, i 466 famílies. La densitat de població era de 2.073,9 habitants per km².
Dels 802 habitatges en un 32,8% hi vivien nens de menys de 18 anys, en un 37,9% hi vivien parelles casades, en un 15,1% dones solteres, i en un 41,8% no eren unitats familiars. En el 34,4% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 3,01.
Per edats la població es repartia de la següent manera: un 27,3% tenia menys de 18 anys, un 7,3% entre 18 i 24, un 37,2% entre 25 i 44, un 20,9% de 45 a 60 i un 7,2% 65 anys o més.
L'edat mediana era de 33 anys. Per cada 100 dones de 18 o més anys hi havia 84,1 homes.
La renda mediana per habitatge era de 46.111 $ i la renda mediana per família de 51.042 $. Els homes tenien una renda mediana de 42.266 $ mentre que les dones 31.563 $. La renda per capita de la població era de 22.854 $. Entorn del 10,5% de les famílies i l'11,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- North Beach». American Fact Finder. Oficina del Cens dels Estats Units, 12-01-2010.
# Línia 7 de Metrovalència

La línia 7 de Metrovalència és una escissió de la línia 5, concretament el ramal que va de Torrent Avinguda a Marítim-Serradora, passant per l'estació intermodal de Bailén. La història d'aquesta línia va començar el 22 de setembre de 2004, quan es va inaugurar el ramal que realitza una penetració en subterrani a la localitat de Torrent partint de l'estació en superfície de Torrent fins a la nova estació de Torrent Avinguda molt més cèntrica que l'anterior. Un any després, el 3 d'octubre de 2005 es va crear l'estació de Bailén al ramal que unia les línies 1 i 5 entre les de Colon i Jesús. El 2 d'abril de 2007 va entrar en servei l'estacio Marítim-Serradora, una estació intermodal dissenyada per a unir l'antiga línia 5 amb el tramvia al port.

## Estacions, zones i terminals de la línia 7

Línia 7 de Metrovalència :

## Referències

* ↑ El metro que arriba metrovalencia.es

## Enllaços externs

* Metrovalencia Arxivat 2000-11-09 a Wayback Machine.
* Ferrocarrils de la Generalitat Valenciana Arxivat 2015-04-05 a Wayback Machine.
# Nizamat-i-Mashrik

Nizamat-i-Mashrik fou una divisió administrativa del principat de Bhopal amb una superfície de 4.380 km² i una població de 131-370 habitants (1901). Tenia a l'est els Vindhya i estava regat pel Narmada i rierols menors. El nombre de pobles era de 811. Estava governat per un nazim amb seu a Raisen. estava dividit en deu tahsils:
* Raisen
* Bamori
* Jaithari
* Dehgaon
* Deori
* Silvani
* Siwans
* Gairatganj
* Garhi
* Piklon

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Sabatera d'agulles (grup de bolets)

Les sabateres d'agulles són bolets terrestres, anuals, de mitjans a grans, de carn compacta, homogènia, endurida però flexible com el cuir, que es trenca amb una certa dificultat.
La majoria pertanyen als gèneres Hydnellum o Sarcodon. Les sabateres d'agulles del gènere Hydnellum abans es classificaven com a Sarcodon, però anàlisis filogenètiques moleculars van indicar que la classificació en aquell gènere, feta a partir de caràcters morfològics, no corresponia a un grup monofilètic. Totes les sabateres d'agulles estableixen relacions micorríziques.

## Exemples més corrents

Les espècies de sabateres d'agulles més corrents són:
* Hydnellum fennicum, sabatera d’agulles amarga
* Hydnellum scabrosum, sabatera d’agulles aspra
* Hydnellum amygdaliolens, sabatera d’agulles d’olor d’ametlles amargues
* Sarcodon squamosus, sabatera d’agulles d’ull de perdiu
* Hydnellum fuligineoviolaceum, sabatera d’agulles de carn porpra
* Hydnellum joeides, sabatera d’agulles de carn violeta
* Sarcodon lundellii, sabatera d’agulles de Lundell
* Sarcodon imbricatus, sabatera d’agulles de pícea
* Sarcodon quercinofibulatus, sabatera d'agulles de roure
* Phellodon fuligineoalbus, sabatera d’agulles de vora blanca
* Hydnellum lepidum, sabatera d’agulles farinosa
* Hydnellum glaucopus, sabatera d’agulles fissurada
* Sarcodon cyrneus, sabatera d’agulles llisa d’alzina
* Sarcodon leucopus, sabatera d’agulles llisa de pi

## Referències

* ↑ Gràcia, Enric. La Clau dels Bolets: Identifica'ls de la mà d'Enric Gràcia, Vol. I, p:137. El Papiol: efadós, 2021. ISBN 978-84-18243-12-7.
* 1 2 Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
* 1 2 Larsson, Karl-Henrik; Svantesson, Sten; Miscevic, Diana; Köljalg, Urmas; Larsson, Ellen «Reassessment of the generic limits for Hydnellum and Sarcodon (Thelephorales, Basidiomycota)» (en anglès). MycoKeys, 54, 2019, pàg. 31-47. DOI: 10.3897/mycokeys.54.35386. PMID: 31231164 [Consulta: 5 agost 2023].
* ↑ Nitare, Johan; Högberg, Nils «Svenska arter av fjälltaggsvampar (Sarcodon) – en preliminär rapport» (en suec). Svensk Mykologisk Tidskrift, 33, 3, 2012, pàg. 2–49.
# Kasur

Kasur (urdú panjabi قصور) és una ciutat del Panjab (Pakistan) capital del districte de Kasur, a 55 km al sud-est de Lahore, a la riba nord de l'antic llit del Beas, a la frontera amb l'Índia. La cerimònia del canvi de guàrdia és una atracció turística.

## Història

La tradició diu que té origen en Kusa, fill de Rama i germà de Loh o Lava, fundador de Lahore. El general Cunningham la identifica amb una de les ciutats visitades pel peregrí Hiuen Tsiang al segle VII. Abans de la conquesta musulmana es creu que era una ciutat dels rajputs. Al segle xvi segurament en temps de Baber, o en el del seu net Akbar, una colònia de paixtus va entrar a la zona i s'hi va establir fundant un principat feudatari de l'Imperi Mogol, amb territori als dos costats del Sutlej.
Al segle xviii, enfonsat l'imperi, i amb el creixement del poder sikh, Kasur es va enfrontar als sikhs; els caps de la confederació Banghi la van saquejar el 1763 i altre cop el 1770 i poc després van aconseguir dominar tot el principat però el 1794 els paixtus havien aconseguit recuperar el poder i van resistir els atacs posteriors. El 1807 el darrer príncep, Kutb al-Din Khan, va haver de capitular davant Ranjit Singh de Lahore i va rebre un jagir a Mamdot, sota el Sutlej, mentre Kasur era incorporada al regne sikh.
Va passar als britànics amb la resta del Panjab el 1849. El 1867 es va crear la municipalitat. L'1 de juliol de 1976 Kasur va esdevenir capital del nou districte de Kasur segregat del districte de Lahore.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* www.mykasur.com Kasur Arxivat 2009-05-18 a Wayback Machine.
* Kasur District website Arxivat 2008-10-14 a Wayback Machine.
* Kasur District Police website Arxivat 2009-04-14 a Wayback Machine.
# Sa Majesté Sanga Balende

El Sa Majesté Sanga Balende, anteriorment conegut the Union of South Kasai, és un club de futbol congolès de la ciutat de Mbuji-Mayi.

## Palmarès

* Lliga de la República Democràtica del Congo de futbol:
** 1983

## Referències

* ↑ Perfil a soccerway
* ↑ «Congo (Kinshasa) – List of Champions». RSSSF.
# Port d'Erta

El Port d'Erta és un coll a 2.465,3 m d'altitud situat en el límit dels termes municipals de Sarroca de Bellera (antic terme de Benés) i de la Vall de Boí (antic terme de Barruera).
Està situat a llevant de la Pica Cerví de Durro, al sud-oest del Pas de Llevata, just al lloc on arriben els aparells remuntadors de l'Estació d'esquí Boí-Taüll.
# Trabucaires de Sant Antoni

La colla de Trabucaires de Sant Antoni es va fundar l'any 2010, per iniciativa d'un grup de membres dels Diables de Sant Antoni que havien coincidit amb els Trabucaires de Llinars en una actuació i van decidir de crear-ne un grup al barri.
El juny del 2011 van participar per primera vegada en la trobada anual de trabucaires de Catalunya, a Vila-seca, sortida que els va servir de bateig. Des d'aquell moment van començar a participar anualment en les trobades. A banda, la colla fa aparicions al Bruc, a la festa de la Mercè, als actes commemoratius dels fets de la Gleva del 1714 i a les festes del barri.
Els Trabucaires de Sant Antoni van vestits amb un xamberg negre amb ploma, capa i calçons negres, jupa vermella, camisa i mitjons blancs, i espardenyes amb vetes. A l'escut que els identifica,hi figura una truja representada amb trets humans i armada amb un trabuc, perquè el porc és l'animal que s'associa a sant Antoni.

## Referències

* 1 2 «Trabucaires de Sant Antoni». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Línia de Benrath

En lingüística alemanya, la línia de Benrath (Alemany: Benrather Linie) és la isoglossa maken-machen. És tradicionalment utilitzada per distingir les varietats de l'Alt Alemany de les del Baix Alemany. La línia va de Benrath (part de Düsseldorf) i Aquisgrà a l'est d'Alemanya, al costat de Frankfurt de l'Oder a l'àrea de Berlín i Dessau.
La segona mutació consonàntica (segles de III a IX dC), en les primeres tres fases del qual no varen participar els dialectes baix alemanys, va afectar les varietats del sud de les llengües germàniques occidentals continu lingüístic. L'impacte de la mutació consonàntica, augmenta gradualment a mesura que s'avança cap al sud.
La línia de Benrath no marca l'efecte més septentrional de la mutació consonàntica, atès que la línia de Uerdingen, la isoglossa ik-ich, cau més al nord, i alguns dels canvis perifèrics associats amb la mutació afectaren al Baix Alemany.

## Enllaços externs

* Varietats de l'alemany
# Nebtu

Nebtu va ser una reina egípcia de la XVIII Dinastia. Era l'esposa de Tuthmosis III.
Nebtu en jeroglífic :
Va ser representada en un pilar de la tomba del seu marit, la KV34, on s'hi veu al faraó liderant una processó de membres de la seva família: les seves dues Grans Esposes Reials, Merit-Ra Hatxepsut i Satiah, la seva dona Nebtu i la seva filla Nefertari. Els noms de Satiah i Nefertari van seguits de maa kheru, que indica que ja havien mort quan es va fer la tomba. A diferència del nom de les altres dues dones, el nom de Nebtu no està inclòs en un cartutx, i el seu únic títol era "Esposa del Rei" (ḥmt-nỉswt).
Tenia una finca, l'administrador de la qual, Nebamun, va ser enterrat a la TT24.
Hi havia una deessa anomenada Nebtu, també anomenada Nebtuwi, que era la deïtat de l'oasi del desert i esposa de Khnum.

## Referències

* 1 2 Dodson i Hilton, 2004, p. 140.
* ↑ Dodson i Hilton, 2004, p. 133.
* ↑ Grajetzki, 2005, p. 55.

## Vegeu també

* La dona a l'Antic Egipte.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Grajetzki, Wolfram. Ancient Egyptian Queens: A Hieroglyphic Dictionary (en anglès). Golden House Publications, 2005. ISBN 978-0954721893.
# Roca Bruna

La Roca Bruna és una muntanya de 1.117 metres que es troba al municipi del Mas de Barberans, a la comarca catalana del Montsià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Roca Bruna». Gran Enciclopèdia Catalana. Barcelona: Grup Enciclopèdia Catalana.
# Julià Fernández Ferrer

Julià Fernández Ferrer (Barcelona, 25 de maig de 1922 - 18 de març de 2020) va ser doctor en fisica que va ser rector de la Universitat Politècnica de Barcelona entre el 12 de juliol de 1976 i el 30 de juliol de 1977, l'actual Universitat Politècnica de Catalunya. Com a rector, va substituir Gabriel Ferraté, ja que aquest havia estat nomenat director general d'universitats. El 1978 va ser substituit, altra vegada, per Gabriel Ferraté després que aquest va guanyar les eleccions a rector.
El seu mandat va coincidir amb la transformació de la UPB, consistent en una nova organització de departaments, així com la posada en marxa dels instituts universitaris de recerca.

## Referències

* ↑ «Tuit del rector de la UPC sobre la defunció de Julià Fernández Ferrer». [Consulta: 18 març 2020].
* ↑ «Julián Fernández Ferrer». [Consulta: 18 març 2020].
* ↑ «Congreso de los diputados». [Consulta: 18 març 2020].
* ↑ «Fons de la Universitat Politècnica de Catalunya». [Consulta: 18 març 2020].
# Ronny Scholz

Ronny Scholz (Forst, Brandenburg, 24 d'abril de 1978) és un ciclista alemany, professional del 2001 al 2009.
En el seu palmarès destaca la victòria a la Volta a Renània-Palatinat.

## Palmarès

* 2001
** 1r a la Volta a Schynberg
* 2002
** 1r a la Volta a Renània-Palatinat
* 2003
** Vencedor d'una etapa de la Volta a la Baixa Saxònia
** Vencedor d'una etapa de la Rothaus Regio-Tour
* 2005
** 1r a la Volta a Nuremberg

### Resultats al Giro d'Itàlia

* 2003. Abandona
* 2006. Abandona
* 2009. Abandona

### Resultats al Tour de França

* 2004. 53è de la classificació general
* 2005. 91è de la classificació general
* 2006. 96è de la classificació general
* 2007. 81è de la classificació general
* 2008. 93è de la classificació general

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Polly Letofsky

Polly Letofsky és una activista contra el càncer de mama.
L'1 d'agost de 1999, va deixar la seva llar a Vail, Colorado, i es va dirigir cap a l'oest. Va recórrer 4 continents, 22 països i més de 14.000 milles, a peu, per convertir-se en la primera dona que va caminar arreu del món. Com a campanya de sensibilització contra el càncer de mama, supervivents i familiars benestants arreu del món van anar-hi a passejar amb ella. Cada dia, desconeguts l'acollien a casa seva i compartien àpats.
Però, enmig dels cinc anys del seu viatge, el món va girar de sobte sobre el seu eix quan l'11 de setembre ens va convertir tots a una cruïlla de la història mundial. Polly es va trobar de sobte incrustada en un món canviant i va adonar-se que mai no podia retrocedir els seus passos cap a casa: s'havien esvaït en una marea d'esdeveniments mundials.
El GlobalWalk de Polly es presenta a més de 2.000 diaris, revistes, estacions de ràdio i televisió de tot el món, inclosos Good Housekeeping, CNN International, CBS Early Show, NBC, Your Total Health i NBC, Radical Sabbatical de Fine Living Channel. Newcastle Productions ha llançat recentment GlobalWalk de Polly, un documental que cronifica el seu viatge.
Va escriure un llibre sobre aquesta experiència.
# Tridenctònids

Els tridenctònids (Tridenchthoniidae) formen una família de pseudoescorpins dins la superfamília dels ctonioïdeus (Chthonioidea).
La família consta de 17 gèneres:
* Anaulacodithella
* Anisoditha
* Cecoditha
* Chelignathus
* Compsaditha
* Cryptoditha
* Ditha
* Dithella
* Haploditha
* Heterolophus
* Neoditha
* Pycnodithella
* Sororoditha
* Tridenchthonium
* Tyhloditha
* Verrucaditha
* Verrucadithella

## Referències

* ↑ Tridenchthoniidae - ITIS Standard Report
# MFP

MFP té els següents significats:
* Macromedia Flash Player, programari reproductor multimèdia creat per Macromedia vegeu Adobe Flash Player
* Partit Federalista Hongarès (del seu nom en hongarès Magyar Föderalista Párt), partit polític d'Hongria
* Recorregut lliure mitjà (del seu nom en anglès Mean Free Path), distància mitjana que recorre una partícula entre interaccions
* Proteïna de fusió de membrana (del seu nom en anglès Membrane Fusion Protein), proteïna que intervé en processos de secreció a través de la membrana plasmàtica
# Nebulitzador

Un nebulitzador és un aparell dissenyat per a aplicar un líquid en forma de gotes. El seu nom és degut al fet que en realitzar l'aplicació aquestes gotes semblen un núvol o boira. Hi ha aplicacions en diversos camps:
* Un petit difusor de reg que vaporitza l'aigua a distància reduïda. Funciona a pressió elevada, entre 3 i 8 kg/cm², i és emprat preferentment en els hivernacles per tal d'aconseguir una alta humitat relativa a l'aire.
* Un aparell mèdic que permet escampar un medicament en gotes molt petites.
* Un aparell destinat a la dispersió de microgotes. Generalment associat a l'aplicació de desinfectants o insecticides. Normalment elèctrics o a motor d'explosió. Generen un flux variable i permet l'arribada del producte en un tractament volumètric, ja que dispersen el producte per tot el volum tractat.

## Vegeu també

* Inhalador
* Polvoritzador
* Humidificador
* Deshumidificador

## Referències

* ↑ «Nebulitzador». Gran Enciclopèdia Catalana. Barcelona: Grup Enciclopèdia Catalana.
* ↑ Descripció i ús dels nebulitzadors mèdics (castellà)

## Enllaços externs

* Guia d'ús dels nebulitzadors mèdics (castellà)
# Roca Blanca (el Priorat de la Bisbal)

La Roca Blanca o Pedra Blanca és un puig de 425 metres prop del nucli del Priorat de la Bisbal administrativament repartit entre els municipis de la Bisbal del Penedès i el Montmell, a la comarca del Baix Penedès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya